CELEX: 62021TN0566
Language: lv
Date: 2021-09-07 00:00:00
Title: Lieta T-566/21: Prasība, kas celta 2021. gada 7. septembrī – Steinbach International/Komisija

6.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 490/47
            
         
      Prasība, kas celta 2021. gada 7. septembrī – Steinbach International/Komisija
      (Lieta T-566/21)
      (2021/C 490/57)
      Tiesvedības valoda – vācu
      
         Lietas dalībnieki
      
      
         Prasītāja: Steinbach International GmbH (Schwertberg, Austrija) (pārstāvis: J. Gesinn, advokāts)
      
         Atbildētāja: Eiropas Komisija
      
         Prasījumi
      
      Prasītāja lūdz atcelt Komisijas Īstenošanas regulu (ES) 2021/957 (2021. gada 31. maijs) par atsevišķu preču klasifikāciju kombinētajā nomenklatūrā (OV 2021, L 211, 48. lpp.).
      
         Pamati un galvenie argumenti
      
      Prasība ir pamatota ar šādiem četriem pamatiem.
      
                  1.
               
               
                  Pirmais pamats: klasificējot Mesh Lounge Padomes Regulas (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV 1987 L 256, 1. lpp.) I pielikuma 2. daļas pozīcijā 6306 90 00, atbildētāja esot grozījusi šo tarifu pozīcijas saturu.
               
            
                  2.
               
               
                  Otrais pamats: kombinētās nomenklatūras pozīcija 9506 esot preču pozīcija, kurā Mesh Lounge varot tikt klasificēts, jo tas esot cits ūdenssporta aprīkojums un automātiski esot salīdzināms ar piepūšamiem riņķiem, attiecībā uz kuriem atbildētāja jau esot lēmusi, ka tās ir pozīcijā 9506 2900 ietilpstošas preces. Tas, vai ar Mesh Lounge tiekot veiktas fiziskas nodarbības, neesot noteicoši.
               
            
                  3.
               
               
                  Trešais pamats: ja tiktu pieņemts, ka Mesh Lounge nevar tikt klasificēts Kombinētās nomenklatūras pozīcijā 9506 29 00, esot jāapsver klasifikācija Kombinētās nomenklatūras pozīcijā 3926 9097 90 (citādi plastmasas izstrādājumi, izgatavoti no folijas), jo gaisa spilveni un riņķis – taču ne audums – esot raksturīgas sastāvdaļas.
               
            
                  4.
               
               
                  Ceturtais pamats: visaptverošs vērtējums esot veikts, tikai pamatojoties uz lietošanas veidu. Visaptverošai izvērtēšanai esot jābalstās uz visām pazīmēm, kas nozīmējot, ka Mesh Lounge – neņemot vērā tā klasificēšanu citās pieļaujamās pozīcijās – būtu jāklasificē Kombinētās nomenklatūras pozīcijā 3926 9097 90. Mesh Lounge nevarot uzskatīt par tūrisma piederumiem. Pakārtoti, ja tiktu pieņemta Mesh Lounge līdzība ar piepūšamajiem matračiem, būtu apsverama klasificēšana Kombinētās nomenklatūras pozīcijā 9503 0095 90 (citādas rotaļlietas no plastmasas).